Thore Westermoen

Thore Westermoen (født 1949) er en norsk siviløkonom og politiker (KrF). Han var fylkesordfører i Vest-Agder 1999–2011 og personlig rådgiver for olje- og energiminister Kåre Kristiansen 1983–1986.75 års omtale i Aftenposten 17. september 2024 

Han er utdannet siviløkonom fra Norges Handelshøyskole (NHH) i 1973 og begynte deretter som lærer ved Hallingdal gymnas. I 1978 ble han økonomikonsulent i Vest-Agder fylkeskommune. Fra 1980 til 1986 var han kontorsjef i Mandal kommune. I denne perioden, fra 1983 til 1985, var han også personlig rådgiver for olje- og energiminister Kåre Kristiansen. Etter at han sluttet i Mandal kommune, arbeidet han som administrasjonssjef hos Applica til han ble fylkesordfører i 1999.  

I 1979 ble han valgt inn i Mandal bystyre, men ble fritatt da han ble kontorsjef i kommunen. Fra 1983 til 1991 og deretter fra 1999 har han vært medlem av Vest-Agder fylkesting. Han var fylkesordfører fra 1999 til 2011.Westermoen fortsetter som fylkesordfører - Fædrelandsvennen 10. september 2007 Han har også vært lokallagsleder i Mandal KrF og i styremedlem i Vest-Agder KrF. 

Westermoen er styreleder i Lister Bompengeselskap. Fra 1996 til 2009 var han styremedlem i Sparebanken Pluss. Fra 2000 til 2009 var han medlem av Menighetsfakultetets forstanderskap. Fra 1986 til 1994 var han styremedlem i NSB. Fra 1995 til 1997 var han styreleder i Mandal Industriforening og fra 2005 til 2008 var han styreleder i Norsk Gassforum. Han har vært medlem av Strømmestiftelsens råd, styreleder i Lagets Bibel- og Evangeliseringssenter Hald og styremedlem i NKSS landsråd. Han har også vært styreleder i Stiftelsen Haydoms Venner og styremedlem i KS Agder. 

Han er sønn av Toralf Westermoen.

Referanser


 Eksterne lenker 


Kategori:Fylkesordførere i Vest-Agder
Kategori:Personer tilknyttet Norges Statsbaner
Kategori:Personer fra Mandal kommune
Kategori:Fylkesordførere fra KrF
Kategori:Lokalpolitikere i Mandal